laion/Wikipedia-Exotic huggingface dataset:
Clint Mansell

Clinton Darryl Mansell (sündinud 7. jaanuaril 1963) on Suurbritannia muusik. Clint Mansell oli aastail 1986–1996 ansambli Pop Will Eat Itself laulja ja kitarrist. Pärast bändi lagunemist hakkas kirjutama filmimuusikat. Esimese filmitööna kirjutas ta muusika sõber Darren Aronofsky filmile "Pii", kus Mansellil oli ka pisiroll näitlejana (fotograaf). Debüüt oli edukas ning juba aasta pärast kirjutas ta muusika Aronofsky filmile "Reekviem unistusele". Selle filmi juures tegi Mansell koostööd Kronos Quartetiga. Film võitis Online Film Critics Society Awardsi parima helitöötluse kategoorias. Aastal 2007 valminud Aronofsky film "Allikas" kandideeris teiste seas ka Kuldgloobusele parima muusika kategoorias. Seda võitu ei tulnud, kuid film võitis muid mainekaid auhindu. Aastal 2008 kirjutas ta muusika Darren Aronofsky filmile "Maadleja" ja 2010. aastal filmile "Must luik". Clint Mansell on kirjutanud ka teemamuusika filmile "Auk" ja muusika telesarja "CSI: New York" avaosale. 2001 – Online Film Critics Society Awards – "Reekviem unistusele" (parim helitöötlus) 2006 – BMI Film Music Award – "Sahara" 2006 – Chicago Film Critics Association Awards – "Allikas" (parim helitöötlus) 2007 – Online Film Critics Society Awards – "Allikas" (parim helitöötlus) 2007 – World Soundtrack Awards ja Public Choice Award – "Allikas" (aasta parim helitöötlus) Ametlik koduleht IMDb Mansell – Yahoo Movies (arhiveeritud leht) Myspace
Alo Raun

Alo Raun (aastani 1935 Aleksei Reismann; 8. mai 1905 Tartu – 14. juuni 2004 Bloomington, Indiana, USA) oli eesti keeleteadlane. Ta lõpetas Tartu Ülikooli 1931. aastal. Oli Õpetatud Eesti Seltsi teaduslik sekretär aastatel 1937–1939. Läks Saksamaale 1944 ning oli Balti Ülikooli õppejõud 1946–1949 ja eesti rektor 1948–1949. 1949. aastast elas USAs. Aastatel 1952–1975 oli Indiana Ülikooli professor. Raun, Alo 1982. Eesti keele etümoloogiline teatmik. Rooma; Toronto: Maarjamaa (2. trükk 2000). 2001 Valgetähe II klassi teenetemärk Tema poeg on Indiana Ülikoolis Bloomingtonis ajalooprofessorina töötav Toivo Raun. EE 14: 415. "ISIK: Alo Raun". Originaali arhiivikoopia seisuga 8. detsember 2015. Vaadatud 11. oktoobril 2011. Paul Alvre. Alo Raun - sein Leben und Schaffen. Linguistica Uralica 3: 197–201. 1990. Alo Raun. Eesti keele etümoloogiline teatmik Alo Raun Eesti biograafilises andmebaasis ISIK
Foogtikohus

Foogtikohus oli Rakvere, Paide ja Paldiski omavalitsus- ja kohtuasutus kuni 1889. aastani. Pädevuselt olid foogtikohtud põhiliselt kriminaal-, 17.–19. sajandil politsei- ja tsiviilkohtud. Foogtikohtu koosseisu kuulusid raeliikmete hulgast valitud kohtufoogt ja kaks linnavanemat. Kohtu liikmed valiti kohaliku kodanikkonna poolt Rakveres kolmeks aastaks, Paides ja Paldiskis eluks ajaks. Rakveres, Paides ja Paldiskis, kus ei olnud magistraati, oli foogtikohus ka omavalitsusorgan. Tallinnast halduslikult eraldatud Toompeal oli lossifoogtikohus. Linna kantseleid juhatas notar, kes valiti Rakveres ja Paides kodanikkonna, Paldiskis foogtikohtu poolt. Iga foogtikohtu juures oli kohtuteener. Foogtikohus oli ka üks Pärnu rae alamkohtutest. Rakvere foogtikohus Paide foogtikohus Paldiski foogtikohus Tartu foogtikohus Narva foogtikohus Pärnu foogtikohus Lossifoogtikohus foogtikohus, EE 3, 1988
Arkussiinus

Arkussiinus (sümbol: arcsin, asin) on nurga siinuse leidmise pöördtehe. Arkussiinuse väärtus on nurk. arcsin ⁡ sin ⁡ α = α   {\displaystyle \arcsin \sin \alpha =\alpha \ } Arkuskoosinus Arkustangens Arkuskootangens
Arkuskoosinus

Arkuskoosinus (sümbol: arccos, acos) on nurga koosinuse leidmise pöördtehe. Arkuskoosinuse väärtus on nurk. arccos ⁡ cos ⁡ α = α   {\displaystyle \arccos \cos \alpha =\alpha \ } Arkussiinus Arkustangens Arkuskootangens
Arkustangens

Arkustangens (sümbol: arctan, atan) on nurga tangensi leidmise pöördtehe. Arkustangensi väärtus on nurk. arctan ⁡ tan ⁡ α = α   {\displaystyle \arctan \tan \alpha =\alpha \ } Arkussiinus Arkuskoosinus Arkuskootangens
Arkuskootangens

Arkuskootangens (sümbol: arccot, acot) on nurga kootangensi leidmise pöördtehe. Arkuskootangensi väärtus on nurk. arccot ⁡ cot ⁡ α = α   {\displaystyle \operatorname {arccot} \cot \alpha =\alpha \ } Arkussiinus Arkuskoosinus Arkustangens
II üldtantsupidu

II üldtantsupidu peeti 16.–18. juunini 1939. aastal toimunud II Eesti mängude raames. Tallinnas Kadrioru staadionil toimunud tantsupeo üldjuhid olid Ernst Idla, Ullo Toomi ja Anna Raudkats. 16. juunil, kui toimus Eesti mängudel osalejate sissemarss staadionile, kõndisid tantsijad kõige ees. Kavas olnud rahvatantsud kanti ette 18. juunil. Samal päeval oli tantsijatel ka kaks proovi. Tantsudega esineti Eesti mängude lõpetamise eel, pärast 4×100 m teatejooksu ja enne peaminister Kaarel Eenpalu kõnet. XXIII üldlaulupeo ja XVI üldtantsupidu. Juht. 1999, lk 33–34. 75 aastat Eesti tantsupidusid. Tallinn: Varrak, 2009, lk 29–31. 2. Üleriigiliste võimlemise- ja spordimängude ajajaotuse kava. Rahvaleht, 10. juuni 1939, nr 135, lk. 61 Mida näeme Eesti Mängudel. Rahvaleht, 18. juuni 1939, nr. 140, lk. 6. Heino Aassalu. "Eesti XX sajandi rahvatantsu ja harrastustantsu teel". ERRS. Vaadatud 12.06.2009.
Fenüülrühm

Terminit fenüülrühm (ka fenüülgrupp või lihtsalt fenüül või ka fenüültuum) kasutatakse orgaanilises keemias, tähistamaks rühma C6H5– kas asendusrühma või molekuli osa tähenduses. Fenüülrühmas on 6 sp2 süsiniku aatomit, mis moodustavad aromaatse tsükli. Orgaanilisi ühendeid, mis sisaldavad fenüülrühma, vaadeldakse enamasti aromaatsete ühenditena. Fenüülrühma lühendina kasutatakse Ph, näiteks benseen oleks PhH ja fenool PhOH. Seda lühendit ei tohi segi ajada lühendiga Bn, mis tähistab bensüülrühma C6H5CH2–, mida võiks tähistada ka Ph-CH2–. Ingliskeelses kirjanduses kasutatakse tähistamiseks ka suurt fii-tähte Φ. Kui fenüülrühmas on vesiniku aatom(id) asendatud mingi muu aatomi(te) või rühma(de)ga, siis on tegu arüülrühmaga, mille lühend on Ar. Fenüülrühmad on tavaliselt seotud teiste aatomite või funktsionaalrühmadega. Näiteks trifenüülmetaanis Ph3CH on 3 fenüülrühma seotud sama süsiniku aatomiga. Paljudel või isegi enamikul fenüülrühma sisaldavatel keemilistel ühenditel ei ole nimes terminit "fenüül". Näiteks kui fenüülrühm ühineb kloori aatomiga, siis nimetatakse saadud ainet C6H5Cl tavaliselt klorobenseeniks, kuigi seda võiks nimetada ka fenüülkloriidiks. Areenid Fenoolid
Arüülrühm

Arüülrühm (ka arüülgrupp või lihtsalt arüül) on asendusrühma või asendusrühmasid sisaldav fenüülrühm, näiteks RC6H4– või R1R2C6H3– jmt, kus R, R1 ja R2 on Alk, Ar, Hlg, OH jm. Lihtsaim esindaja on fenüülrühm. Allpool on toodud benseeni, fenüülmetaani (= tolueen), o-tolueeni ja ksüleeni struktuurile vastavad rühmad. Arüülrühm (lühend Ar) on igasugune aromaatset tsüklit sisaldav rühm, näiteks ka tiofenüül- või indolüülrühmad. Siia kuuluvad ka polütsüklilised aromaatsed rühmad. Orgaanilisi ühendeid, mis sisaldavad arüülrühma, vaadeldakse enamasti aromaatsete ühenditena. Fenüülrühm Areenid Asendusrühm
Eesti jalgpallikoondise mängude loend

Eesti jalgpallikoondise mängude loend on Eesti jalgpallikoondise mängude nimekiri, mis sisaldab nende toimumisaega, mängupaika, võistlust, tulemust ning väravalööjaid. Tulemused on samuti kokku võetud riigiti. Mängude loend uuendatud seisuga 10. juuni 2021. Eesti koondis on pidanud ka mitmeid mitteametlikke sõpruskohtumisi. † – Mäng Bulgaariaga oli planeeritud esialgu ametliku mänguna, kuid FIFA tuvastas, et tegu oli kohtunike poolse kokkuleppemänguga ning seda mängu ametlikus statistikas ei arvestata. * Eesti on pidanud ka mitmeid mitteametlikke kohtumisi Läti ja Leeduga Selles tabelis on jalgpallikoondised Eestiga kohtumise ajalises järjekorras, st kõigepealt Eesti läbi aegade esimene vastane Soome ja viimasena uusim vastane Uus-Kaledoonia. Lisatud on peetud mängude, Eesti vaatenurgast võitude (+), viikide (=) ja kaotuste (–) arv ning väravate vahe. Tabeli lõpus on paksus kirjas kõigi Eesti mängude koondnäitajad. Tabel uuendatud seisuga 7. jaanuar 2018. Eesti U-23 jalgpallikoondise mängude loend Eesti U-21 jalgpallikoondise mängude loend Eesti U-19 jalgpallikoondise mängude loend Eesti U-18 jalgpallikoondise mängude loend Eesti U-17 jalgpallikoondise mängude loend Eesti U-16 jalgpallikoondise mängude loend Eesti jalgpallikoondislaste lahkumismängude loend Eesti koondise ametlikud maavõistlused alates aastast 1920 Eesti Jalgpalli Liit. Eesti koondise statistika Eesti Jalgpalli Liit. http://www.11v11.com/matches/usa-v-estonia-07-may-1994-245048/ http://www.11v11.com/matches/vietnam-v-estonia-04-january-1995-245449/ Mitteametlikud sõprusmängud (arhiveeritud 2012) Jalgpallihaigla Vassiljev jääb kahest koondiseväravast ilma Soccernet.ee, 14. jaanuar 2012 Estonia - List of International Matches rsssf.com Koondise statistika jalgpall.ee Eesti koondise mängude loend ja mänguprotokollid EJL-i vana koduleht Eesti koondise mängud (inglise keeles) fifa.com
Armeenia jalgpallikoondis

Armeenia jalgpallikoondis on Armeenia jalgpalluritest koosnev riigi esindusmeeskond, mille liikmed valib välja koondise peatreener ning mida haldab Armeenia Jalgpalliliit. Peamised kodustaadionid on Jerevanis asuvad Hrazdani staadion ja Hanrapetakani staadion. Pole kordagi pääsenud maailma- ega Euroopa meistrivõistlustele.
Jevstafi Skalon

Jevstafi Nikolajevitš Skalon (de Scalon, de Skalon, vene Евстафий Николаевич Скалон) ; 21. september (9. september) 1845 – 3. juuli (20. juuni) 1902 Berliin) oli prantsuse päritolu Venemaa riigitegelane. Jefstafi Skalon oli keiser Aleksander III aegne tõeline riiginõunik ja Vilno kubermangu asekuberner 4. augustist 1889 kuni 25.oktoobrini 1894, ning keiser Nikolai II aegne Eestimaa kuberner 25.oktoobrist 1894 kuni 20. juunini 1902. 1899 sai ta salanõunikuks. Tema ja tema poolt juhitud komitee liikmete pingutustega lõpetati Aleksander Nevski katedraali ehitus Tallinnas. Ta on maetud Aleksander Nevski kalmistule (Peterburi). Ta abiellus 1870 Alexandra Euleriga (Александра Яковлева Эйлер; 1853–1911 Peterburi), kes oli tõelise riiginõuniku (1862) Jakov Euleri (Яков Леонтьевич Эйлер; 1813–1882) ja Marie Anna Dorothea Euleri (Марии Павловна Эйлер; 1819–1884) tütar, ning kuulsa Šveitsi matemaatiku ja füüsiku Leonhard Euleri järglane. Abikaasa onu Nikolai Euler (Николай Леонтьевич Эйлер; 1816–1898) oli insener-kindral ja osales teiste hulgas ka Tallinna ja Kroonlinna merekindluste ehitamisel. Abielust sündisid: Nikolai Skalon (1871 Mogiljov–1964 Pereslavl-Zalesski), jurist, tõeline riiginõunik (1913), Nõukogude Liidu ametnik Vladimir Skalon (1872 Mogiljov–1917 Brest-Litovsk), kindralmajor (1916), Stavka kindralkortermeister (08.–29. november 1917) (Владимир Евстафьевич Скалон) Genealogisches Handbuch der baltischen Ritterschaften, Teil 1,: Livland, Bd.:1, Görlitz, 1929, lk.468 Генерал-губернаторства "Начальники Эстляндской губернии". Originaali arhiivikoopia seisuga 1. juuli 2009. Vaadatud 12. juunil 2009. www.euler.ch/stammbaum.pdf lk.13/40 Erik-Amburger-Datenbank[alaline kõdulink] "Российские немцы: ЭЙЛЕРЫ (Euler)". Originaali arhiivikoopia seisuga 23. märts 2012. Vaadatud 12. juunil 2009. www.euler.ch/stammbaum.pdf (VI.129) lk.23/40
Harold Rothwax

Harold J. Rothwax (28. august 1930 – 22. oktoober 1997) oli USA jurist. Ta töötas kriminaalõigusjuristina umbes 1965. aastast. Ta oli Juriidilise Abi Seltsi (Legal Aid Society) vaesteadvokaat ja Ameerika Kodanikuvabaduste Liidu liige. Umbes 1971. aastal sai temast New Yorgi Osariigi Ülemkohtu (esimese astme kohus) kohtunik. Rothwax on avaldanud raamatu "Guilty: The Collapse of Criminal Justice" ('Süüdi: kriminaalõigusemõistmise kollaps', 1996). Seal esitab ta teesi, et Earl Warreni aegse USA Ülemkohtu otsused on tõlgendanud USA põhiseaduse neljandat, viiendat ja kuuendat parandust kahtlustatavate ja süüdistatavate kodanikuvabaduste kaitsmiseks nõnda, et tõhus kohtumõistmine raskete kuritegude puhul on tõsiselt häiritud. Kautsjoni vastu vabastatu võib mitte välja ilmuda ning tema süüasja uurimine lõpetatakse, sest ettenähtud aja jooksul ei ole saadud talle süüdistust esitada. Politsei poolt konfiskeeritud süütõendid jäetakse kohtus sageli arvestamata, sest leitakse, et need on konfiskeeritud ebaõigesti. Sealjuures puudub selgus, milline on süütõendite konfiskeerimise õige protseduur. Vabatahtlik ülestunnistus jäetakse sageli arvestamata, sest leitakse formaalne võimalus pidada ülestunnistust sunnituks. Järelehüüe The New York Timesis
Taxkorgan

Taxkorgan (uiguuri تاشقورغان; hiina 塔什库尔干镇; pinyin'is Tashikuergan Zhen (Tǎshíkùěrgān Zhèn)) on linn Hiinas Ida-Turkestanis Taxkorgani Tadžiki autonoomses maakonnas. Taxkorgan on ka maakonna keskus. Linn asub 3600 m kõrgusel Tadžikistani piiri lähedal. Nimi Taxkorgan tähendab uiguuri keeles kivilinnust või kivitorni. Taxkorgan on tähtis lamba-, villa- ja villatoodete ning eelkõige vaibaturg. Linna ümbritsevad aiad. Suurem osa elanikke on Pamiiri rahvaste hulgast. Enim kõneldakse sarikoli keelt ja ühes külas ka vahhi keelt. Osatakse ka hiina ja uiguuri keelt. Taxkorgani lähedal pöörab Khunjerabi kurust põhja pool alguse saav Taxkorgani jõgi itta ning siseneb kuristiku kaudu Tarimi nõkku, kus suubub Yarkanti jõkke. Linna kirdenurgas asub mitme legendi aineseks olev Yuani dünastia aegne suur kindlus, mida tuntakse printsessi kindlusena. Kindluse lähedal on zoroastristide pühamu varemed. Taxkorgan on pika ajalooga peatuspaik Siiditeel. Siin ristusid suured karavaniteed, mis viisid põhja Kaxgari, itta Kargilikki, läände Badahšani ja Vākhāni piirkonda ning edelasse Põhja-Pakistani. Umbes 2000 aasta eest, Hani dünastia valitsemisajal, oli Taxkorgan Puli kuningriigi keskus. Hiljem sai selle nimeks Varshadeh. Osa uurijaid on arvanud, et Taxkorgan võib olla Ptolemaiose mainitud ja teistes varastes Siiditee kirjeldustes leiduv kivilinn, mis asus poolel teel Euroopast Hiinasse. Taxkorgan on veel olnud Pamiiri mägedes asunud Sarikoli kuningriigi ja Pärsia vasallriigi Qiepantuo pealinn.
Viktor Polivanov

Viktor Petrovitš Polivanov (Виктор Петрович Поливанов; 6. november (vkj. 25. oktoober) 1831 Kostroma kubermang – 27. oktoober (vkj. 15. oktoober) 1889 Peterburi) oli Venemaa riigitegelane. Viktor Polivanov oli keiser Aleksander II ja Aleksander III aegne Tõeline riiginõunik, Eestimaa kubermangu asekuberner 1. jaanuarist 1869 kuni 14. märtsini 1875 ja seejärel Eestimaa kuberner 14. märtsist 1875 kuni 4. aprillini 1885. "Начальники Эстляндской губернии". Originaali arhiivikoopia seisuga 1. juuli 2009. Vaadatud 12. juunil 2009. «Всеобщий календарь», 1891, lk. 510
New Yorgi Osariigi Ülemkohus

New Yorgi Osariigi Ülemkohus (inglise keeles Supreme Court of the State of New York) on üks USA New Yorgi osariigi esimese astme kohtuid, kus kohtuasjade arutamist alustatakse. Erinevalt enamikust teistest USA osariikidest ja teistest riikidest ei ole New Yorgi Osariigi Ülemkohus osariigi kõrgeim kohtuinstants. Selle kohtu nimetus tekitab mõnikord segadust. Kohus peab istungeid kõigis New Yorgi osariigi 62 maakonnas, kuigi mõnel väiksemal maakonnal on naabermaakondadega ühised kohtunikud. New Yorgi Osariigi Ülemkohus arutab suuri tsiviilasju kogu New Yorgi osariigis ning samuti kriminaalasju raskete kuritegude (felonies) puhul viies maakonnas, mis moodustavad New Yorgi linna. Väljaspool New Yorgi linna arutavaid raskete kuritegude puhul kriminaalasju maakonnakohtud.
B2B Games

B2B Games on videomängude arendaja, mille peakorter asub Lyonis. Ettevõte tegutseb kolmes põhivaldkonnas: tõsised mängud, turustusmängud ja mängude väljaandmine. Mais 2009 arendas B2B Games koos ettevõttega Persistant Studios harivate mängude võrgustikust välja 3D võrgustiku, mis põhines nende mängumootoril HellHeaven. See tõsine mäng loodi selleks, et treenida ja teavitada avalike töödega tegelevaid inimesi ning ennetada ohte avalike (kaeve)tööde piirkonnas. Rhône-Alpe’i Avalike Tööde Föderatsioon on esimene föderatsioon Prantsusmaal, mis kasutab Tõsist Mängu sel otstarbel. Föderatsioon ja selle liikmed esitlevad seda hiiglaslikel ekraanidel amaetialastel ja tarbijaüritustel. 7. detsembril 2006 andis B2B Games välja mängu "Velo'v Racing" Lyoni linna jaoks. Mängu on loonud ettevõtted B2B Games ja Coyote Software, et reklaamida Lyoni valgusfestivali (Fête des lumières). Kasutades virutaalset Vélo'v jalgratast, Lyoni sümboolset transpordivahendit, muutuvad külastajad mängijateks ja on kutsutud üles korjama küünlaid, läbides selleks festivali kestuse ajal märgistatud kohti. Tõsist mängu esitleti hiiglaslikul ekraanil Vabariigi väljakul. B2B Games on teinud koostööd selliste ettevõtetega nagu McDonald's, Coca Cola, Ferrero, Nestlé jne. B2B Games serious gaming lehelt Game education network HellHeaven Engine – Persistant Studio Serious Game for Public works leheküljelt Ludovia.com Velo'v Racing lehelt Whytraveltofrance.com B2B Gamesi veebileht B2B Gamesi profiil Prantsuse Videomängude Assotsiatsioonis
Ludwig Woldemar Leonce von Rahden

Ludwig Woldemar Leonce von Rahden (Vladimir Fjodorovitš von Raden; бар. Владимир Федорович фон Раден; 19. aprill 1826 Bunka mõis, Kuramaa — 11. august 1881 Dzērvēni) oli baltisaksa päritolu Venemaa riigitegelane. Rahden oli keiser Aleksander II aegne riiginõunik, Eestimaa kubermangu asekuberner 12. detsembrist 1858 kuni 27. detsembrini 1868. Rahden sündis Piltene kreisimarssal Friedrich Ferdinand von Rahdeni (1783–1857) ja Wilhelmine von Keyserlingi (1791–1859) pojana. Ta abiellus 1861 paruness Jenny Julie Laura Friederike von Kleistiga (1841–1907). Nende Tallinnas sündinud poega, Ferdinand von Rahdenit (1863–1919), autasustati Georgi ordeni 4. järguga: "bokserite ülestõusu ajal Pekingi diplomaatilise kvartali kaitsmisel ilmutatud vapruse eest". Genealogisches Handbuch der baltischen Ritterschaften, Teil 3,2,: Kurland, Lieferung 10 Bd.:2, Görlitz, 1930, lk.721-722 Genealogisches Handbuch der baltischen Ritterschaften, Teil 3,2,: Kurland, Lieferung 10 Bd.:2, Görlitz, 1930, lk. 723 Eesti Ajalooarhiiv: Mitte-eestlaste elulood: Ferdinand von Raden
Charles Henri Sanson

Charles Henri Sanson (15. veebruar 1739 Pariis – 4. juuli 1806 Pariis) oli Pariisi timukas aastail 1778–1793. Ta sooritas kokku 2918 hukkamist, sealhulgas hukkas Louis XVI ja palju tuntud revolutsionääre. Tema ajal võeti kasutusele giljotiin. Tööst vabal ajal lõõgastas ta end hukatute lahkamise, ravimtaimede kasvatamise, viiuli- ja tšellomänguga.
Andreas von Langell

Andreas von Langell (Андрей Андреевич фон Лангель; surnud 1808) oli Venemaa riigitegelane. Andreas von Langell oli keisrinna Katariina II ja keiser Paul I aegne riiginõunik, Eestimaa kubermangu asekuberner 23. oktoobrist 1786 kuni 25. jaanuarini 1797, ning seejärel keiser Paul I ja Aleksander I aegne salanõunik, Eestimaa kuberner 25. jaanuarist 1797 kuni 14. juunini 1808. Luulehuviline Orina (Orgena) mõisnik Fabian Wilhelm von Schilling kirjutas tema kiituseks saksakeelse juhuluuletuse, mis 1798. aasta sügisel kutsus esile paroodiaid. "Начальники Эстляндской губернии". Originaali arhiivikoopia seisuga 1. juuli 2009. Vaadatud 12. juunil 2009.
Brian Friel

Brian Friel (9. jaanuar 1929 – 2. oktoober 2015) oli Põhja-Iirimaalt pärit iiri näitekirjanik ja lavastaja. Hiljem elas ta Iirimaal. Tema näidendi "Imearst" lavastas esmakordselt Eestis 1992. aastal Eesti NSV Riiklikus Noorsooteatris Priit Pedajas. Teist korda lavastas Pedajas sama näidendi Krista Kaera tõlkes Tartu teatris Vanemuine – seda mängiti 12.–28. juunini 2009 Tammistu mõisas. Pedajas ongi eesti lavastajatest kõige enam Frieli lavastanud – aastal 1984 lavastas ta Pärnu teatris Endla Frieli "Tõlkijad", aastal 2000 tõi ta Eesti Draamateatris lavale Frieli näidendi "Aristokraadid" ja aastal 2001 tõi ta lavale lavastuse "Lõikuspeo tantsud" Moskvas Pjotr Fomenko Stuudioteatris. Frieli näidendit "Kodukoht" mängis Eesti Draamateater Pedajase lavastuses 2006. aastal Keila-Joa mõisas. Frieli näidendi "Molly Sweeney" lavastas Eesti Muusikaakadeemia Kõrgema Lavakunstikooli tudeng Laur Kaunissaare 2003 Nukuteatris. Tema "Jalta mängu" lavastasid Peeter Tammearu ja Kaarin Raid Ugalas, see esietendus Viljandis Kondase Keskuses 23. jaanuaril 2004. 2006. aastal mängis Draamateater ka "Järelmängu". "Vanemuine: Priit Pedajas lavastab suvel Frieli "Imearsti"". Originaali arhiivikoopia seisuga 20. jaanuar 2015. Vaadatud 20. jaanuaril 2015. "Draamateater: Inimesed: Priit Pedajas". Originaali arhiivikoopia seisuga 20. jaanuar 2015. Vaadatud 20. jaanuaril 2015. "Sissekanne Draamateatri veebilehel". Originaali arhiivikoopia seisuga 20. jaanuar 2015. Vaadatud 20. jaanuaril 2015. "Lavakunstikooli lendude diplomilavastused". Originaali arhiivikoopia seisuga 28. jaanuar 2015. Vaadatud 12. juunil 2009. Sven Karja, "Iiri improvisatsioonid Tshehhovi teemal", Eesti Ekspress, 4. veebruar 2004 Võru ürituste kalender Frieli "Tõlkijad" Eesti Rahvusringhäälingu videoarhiivis (tõlkija Omar Volmer, autori nimi arhiivikirjetes puudub; salvestatud 1986, esmaeetris 02.10.1987)
Lazar (Gurkin)

Lazar (eestipäraselt ka Laatsarus; vene keeles Лазарь; kodanikunimega Aleksandr Nikolajevitš Gurkin; vene keeles Александр Николаевич Гуркин; sündinud 13. märtsil 1969 Staroje Drakino külas, Kovõlkino rajoonis, Mordvas) on Vene Õigeusu Kiriku munk ja vaimulik (piiskop). 27. mail 2009 nimetati ta Vene Õigeusu Kiriku Püha Sinodi otsusega Narva piiskopiks ja Moskva Patriarhaadi Eesti Õigeusu Kiriku (MPEÕK) Tallinna piiskopkonna abipiiskopiks. Enne seda oli ta olnud Saranski mungakloostri ülem Venemaal. Tema hirotoonia toimus Moskva Päästja Kristuse katedraalis 21. juulil 2009, piiskopiametisse pühitsemise viis läbi Moskva ja kogu Venemaa patriarh Kirill. 30. mail 2011 nimetati ta seoses MPEÕK Narva ja Peipsiveere piiskopkonna moodustamisega Narva ja Peipsiveere piiskopiks. 19. aprillist kuni 3. juunini 2018 oli ta seoses metropoliit Korneliuse surmaga Moskva Patriarhaadi Eesti Õigeusu Kiriku eestseisja kohusetäitja. Древо: Лазарь (Гуркин) "Епископ Нарвский и Причудский Лазарь (Гуркин)". Originaali arhiivikoopia seisuga 3. juuli 2013. Vaadatud 6. juulil 2013. В составе Эстонской Православной Церкви образована Нарвская епархия[alaline kõdulink] Piiskop Lazari elulugu MPEÕK veebilehel (vene keeles)
Wilhelm van Delden

Wilhelm van Delden (vene keeles Вильгельм (Вилим Вилимович) фон Дельден (Дельдин); 1662 – 1735) oli Peeter I teenistuses olnud sõjaväelane. Wilhelm van Delden oli 1681. aastast Peeter I teenistuses, 1700 osales polkovnikuna (Deldeni soldatipolk, hilisem Kiievi grenaderipolk – Киевский 5-й гренадёрский полк) Põhjasõja Narva lahingus, kus langes koos paljude teiste ohvitseridega rootslaste kätte vangi. Hiljem osales tragunipolguülemana Bulavini mässu mahasurumises Donimaal. 17. detsembril 1713 ülendati kindralmajoriks, oli Tallinna ülemkomandant 1716–1720, kindralleitnant (1726) ja Eestimaa kubermangu asekuberner 19. juulist 1726 (teistel andmetel 1730) kuni 13. oktoobrini 1732. Seejärel määrati Delden Moskva kubermangu kuberneriks (13. oktoober 1732 – 3. jaanuar 1733), kuid vanaduse ja kehva tervise tõttu ta Moskvasse ei saabunudki ja jäi pensionile. Tema asemele määrati 17. juunil 1734 Liivimaa asekuberner Fjodor von Balk (1670–1738), kes oli abielus Peeter I lähedase Anna Monsi vanema õe Matrjone Ivanovna Monsiga. Tema vend Ivan van Delden (Иван Вилимович фон Дельден) teenis samuti polkovnikuna Venemaa sõjaväes. Joachim van Delden (surn. 1743), insener-major, kes abiellus 1731 Anna Clapier de Colongue`ga, Prantsusmaa kapteni ja Venemaa insener-kindralleitnandi, Samma ja Ontika mõisnik Alexandre Clapier de Colongue (1685–1743) tütrega. "М.Д. Рабинович: Полки петровской армии 1698–1725". Originaali arhiivikoopia seisuga 3. märts 2009. Vaadatud 12. juunil 2009. Biografija.ru: Дельден Вилим Вилимович фон Гражданские губернаторы Московской Губернии (1709–1917) Дворянские роды, прославившие Отечество : энциклопедия дворянских родов lk.31 Genealogisches Handbuch der baltischen Ritterschaften, Teil 2,3,: Estland, Bd.:3, Görlitz, 1930 lk.71